**ΟΔΗΓΙΕΣ**

**ΕΚΠΟΝΗΣΗΣ ΠΡΑΚΤΙΚΗΣ ΑΣΚΗΣΗΣ**

Η πρακτική άσκηση είναι **υποχρεωτική**. Οι βασικές προϋποθέσεις για να ξεκινήσει ο Σπουδαστής την πρακτική του είναι οι ακόλουθες:

|  |  |
| --- | --- |
| *α/α* | ***Βασικές Προϋποθέσεις*** |
| **1** | Να διανύει ο Σπουδαστής στο 7ο ή 8ο εξάμηνο σπουδών, **και** |
| **2** | Να έχει παρακολουθήσει επιτυχώς τα 4/5 των Διδακτικών Μονάδων των συνολικών μαθημάτων |

Ο Σπουδαστής είναι υποχρεωμένος να ακολουθήσει τα παρακάτω **Βήματα**, με διαδοχική σειρά:

|  |  |
| --- | --- |
| **ΒΗΜΑ 1ο** | Ο Σπουδαστής υποβάλλει στη Γραμματεία του Τμήματος σχετική *Αίτηση* για τη χορήγηση **Βεβαίωση Έναρξης Πρακτικής Άσκησης**  (δικαιολογητικό 1). |

|  |  |
| --- | --- |
| **ΒΗΜΑ 2ο** | Ο Σπουδαστής λαμβάνει από τη Γραμματεία αντίγραφα της **Αίτησης Εκδήλωσης Ενδιαφέροντος** (δικαιολογητικό 2) και της **Ειδικής Σύμβασης Εργασίας** (δικαιολογητικό 3). |

|  |  |
| --- | --- |
| **ΒΗΜΑ 3ο** | Ο Σπουδαστής αναζητά και βρίσκει την Επιχείρηση που θα κάνει την πρακτική του με ***προσωπική προσπάθεια*** και ***χρόνο***. |

|  |  |
| --- | --- |
| **ΒΗΜΑ 4ο** | Ο Σπουδαστής με δικιά του πρωτοβουλία συμφωνεί με την επιχείρηση για εκπόνηση πρακτικής άσκησης, και συλλέγει το δικαιολογητικό 2 και το δικαιολογητικό 3 (σε τρία αντίγραφα), υπογεγραμμένα **απαραιτήτως** από το Διευθυντή της εν λόγω Επιχείρησης. |

|  |  |
| --- | --- |
| **ΒΗΜΑ 5ο** | Ο Σπουδαστής υποβάλλει στην *ΕΠΙΤΡΟΠΗ ΠΡΑΚΤΙΚΗΣ ΑΣΚΗΣΗΣ* του Τμήματος (στο πρωτόκολλο Γραμματείας) **Αίτηση/Δήλωση για Έγκριση Πρακτικής Άσκησης** μαζί με τα απαιτούμενα  δικαιολογητικά: δικαιολογητικό 1, δικαιολογητικό 2 και δικαιολογητικό 3. |

|  |  |
| --- | --- |
| **ΒΗΜΑ 6ο** | **Μόνο και εφόσον όταν** η *ΕΠΙΤΡΟΠΗ ΠΡΑΚΤΙΚΗΣ ΑΣΚΗΣΗΣ* **εγκρίνει** την παραπάνω **Αίτηση/Δήλωση** του Σπουδαστή, ο Σπουδαστής μπορεί να αναχωρήσει για την Επιχείρηση που εγκρίθηκε από την Επιτροπή, για να εκπονήσει την πρακτική του. |

Σημειώνεται ότι όλα τα απαραίτητα έγγραφα αποστέλλονται ταχυδρομικώς από το Τμήμα προς την Επιχείρηση, **κατόπιν βέβαια της έγκρισης** από την *ΕΠΙΤΡΟΠΗ ΠΡΑΚΤΙΚΗΣ ΑΣΚΗΣΗΣ*.

Για τη σωστή και ολοκληρωμένη εκπόνηση της πρακτικής άσκησης, ο κάθε Σπουδαστής πρέπει απαραίτητα: (1) Να εργάζεται σωστά και υπεύθυνα στην Επιχείρηση που εγκρίθηκε και μόνον σε αυτή, σύμφωνα με τους κανόνες και το ωράριο της Επιχείρησης, και (2) Να συμπληρώνει καθημερινά το Βιβλίο Πρακτικής Άσκησης. Με το πέρας της πρακτικής άσκησης, ο Σπουδαστής **οφείλει** να ενημερώσει το Διευθυντή ή τον Υπεύθυνο της Επιχείρησης, ώστε να αποσταλούν στο Τμήμα **απαραιτήτως** τα εξής δικαιολογητικά:

1. **Βεβαίωση** της Επιχείρησης υπογεγραμμένη από τον Υπεύθυνο, που να βεβαιώνει τη διάρκεια και το διάστημα της πρακτικής.
2. **Έκθεση-Σημείωμα** υπογεγραμμένη από την Επιχείρηση, που να περιγράφει την εν γένει παρουσία και έργο του Σπουδαστή.
3. **Βιβλίο Πρακτικής Άσκησης**, σωστά συμπληρωμένο από το Σπουδαστή και ελεγμένο από την Επιχείρηση.

**ΧΩΡΙΣ ΤΑ ΠΑΡΑΠΑΝΩ ΔΙΚΑΙΟΛΟΓΗΤΙΚΑ Ο ΣΠΟΥΔΑΣΤΗΣ ΔΕΝ ΘΑ ΜΠΟΡΕΙ ΝΑ ΑΠΟΦΟΙΤΗΣΕΙ**